ઉલિયાના પહેલી વાર ૨૦૧૦ના ફિફા વર્લ્ડકપ દરમિયાન પોતાના બિન્દાસ્ત અંદાજ અને ગજબનાક સુંદરતાને કારણે લોકોનું ધ્યાન ખેંચવામાં સફળ રહી હતી. ચાર વર્ષ બાદ તે ફૂટબોલની દુનિયામાં ત્યારે છવાઈ ગઈ, જ્યારે ક્લબ મેચમાં તેણે એક ખેલાડીને ખોટી રીતે ઓફ-સાઇડ આપી દીધી. એ કારણે એટલેટિકો મિનિરિયોની ટીમને હારનો સામનો કરવો પડ્યો હતો. એ ઘટના બાદ ચારે તરફ ઉલિયાનાની ટીકા થઈ હતી. દિગ્ગજોએ કહ્યું હતું કે તે સુંદર તો છે, પરંતુ રેફરીની ભૂમિકા માટે તૈયાર નથી. વધુ એક ફૂટબોલ ધુરંધરે કહ્યું હતું કે બિન્દાસ્ત હોવું એ સારી વાત છે, પરંતુ એના માટે પ્લેબોય મેગેઝિનનું કવરપેજ વધુ સારી જગ્યા છે.